**ร่าง**

**แผนยุทธศาสตร์คณะวิศวกรรมศาสตร์**

**มหาวิทยาลัยอุบลราชธานี**

**ประจำปี 2560-2564**

----------

(ปรับปรุงกุมภาพันธ์ 2559)

**วิสัยทัศน์คณะวิศวกรรมศาสตร์**

เป็นองค์กรชั้นนำที่**เป็นเลิศด้านวิศวกรรมศาสตร์** เพื่อ**ผลิตบัณฑิตที่มีคุณภาพ** **สร้างองค์ความรู้**และ**นวัตกรรม** ที่สอดคล้องกับความต้องการของสังคมภูมิภาคลุ่มน้ำโขงและประชาคมโลกอย่างยั่งยืน

**พันธกิจ**

1. ผลิตบัณฑิต : ผลิตบัณฑิตที่มีคุณภาพ สามารถนำความรู้และทักษะด้านวิศวกรรมไปประยุกต์ใช้และสร้างสรรค์นวัตกรรมได้อย่างมีประสิทธิภาพบนพื้นฐานของจรรยาบรรณวิชาชีพ
2. การวิจัย : วิจัยเพื่อสร้างองค์ความรู้และนวัตกรรม ที่สอดคล้องกับความต้องการของสังคมภูมิภาคลุ่มน้ำโขงและประชาคมโลกอย่างยั่งยืน
3. บริการวิชาการ : ให้บริการวิชาการในการแก้ปัญหาทางวิศวกรรม เพื่อพัฒนาสังคมอย่างยั่งยืน
4. ทำนุบำรุงศิลปวัฒนธรรม : ใช้ทักษะและความรู้ด้านวิศวกรรมไปบูรณาการ เพื่อทำนุบำรุงศิลปวัฒนธรรม ภูมิปัญญาของท้องถิ่นและประเทศชาติ
5. การบริหารจัดการ : มีการบริหารจัดการอย่างมีประสิทธิภาพ โดยยึดหลักธรรมาภิบาล

**ยุทธศาสตร์คณะวิศวกรรมศาสตร์**

1. **ยุทธศาสตร์ที่ 1 การผลิตบัณฑิต (รองคณบดีฝ่ายวิชาการ/รองกิจการนักศึกษา)**

* กลยุทธ์ที่ 1 เพิ่มคุณภาพการผลิตบัณฑิต (เรียนรู้จากของจริง เรียนรู้ด้วยตนเอง รู้เหตุผลในหลักทฤษฎีของแต่ละวิชา เรียนรู้จากผู้สอน หรือผู้ที่มีประสบการณ์ ที่เป็นคนเก่ง คนดี มีประสบการณ์) สนับสนุนให้มีกิจกรรมเสริมทักษะ การแข่งขันทางวิชาการและวิชาชีพ สหกิจศึกษา
* กลยุทธ์ที่ 2 การพัฒนาหลักสูตรและการเรียนการสอนให้ทันสมัย และตรงตามความต้องการของตลาดงาน
* กลยุทธ์ที่ 3 สนับสนุนอาจารย์ให้มีคุณวุฒิ และประสบการณ์ในวิชาชีพ และพัฒนาตนเอง (เชิญวิทยาการที่มีประสบการณ์มาสอน และให้อาจารย์ร่วมทำงาน/สร้างความร่วมมือในภาคเอกชน ลาไปเพิ่มพูนความรู้)

1. **ยุทธศาสตร์ที่ 2 งานวิจัยและงานนวัตกรรม (รองคณบดีฝ่ายวิจัยฯ)**

* กลยุทธ์ที่ 1 สร้างแรงจูงใจในการทำงานวิจัยและนวัตกรรม (เงินรางวัล)
* กลยุทธ์ที่ 2 นำเนื้อหา/วิชาที่สอนที่ยังไม่มีข้อมูลจากความเป็นจริงมาเป็นหัวข้อวิจัย
* กลยุทธ์ที่ 3 นำปัญหาจริงมาเป็นหัวข้อวิจัย เชื่อมโยงกับงานบัณฑิตศึกษา
* กลยุทธ์ที่ 4 สนับสนุนให้มีกลไกการบริหารงานวิจัยและนวัตกรรม ให้มีประสิทธิภาพและความคล่องตัว
* กลยุทธ์ที่ 5 ส่งเสริมและสนับสนุนการพัฒนาขีดความสามารถในการวิจัย (ระบบพี่เลี้ยง จัดตั้งกลุ่มหรือทีมวิจัย ร่วมมือกับหน่วยงานภายนอก/ภาคเอกชน)

1. **ยุทธศาสตร์ที่ 3 การบริการวิชาการ (รองคณบดีฝ่ายวิจัยฯ)**

* กลยุทธ์ที่ 1 สร้างโครงการที่เป็นความต้องการของชุมชน
* กลยุทธ์ที่ 2 การถ่ายทอดองค์ความรู้ เรียนรู้ภูมิปัญญาท้องถิ่นและเทคโนโลยีที่เหมาะสม
* กลยุทธ์ที่ 3 เพิ่มการสนับสนุนการบริการวิชาการจากแหล่งทุนภายนอก
* กลยุทธ์ที่ 4 บูรณาการ การเรียนการสอนกับการบริการวิชาการ
* กลยุทธ์ที่ 5 สนับสนุนการจัดตั้งศูนย์/จัดโครงสร้างการบริการวิชาการ /รวมกลุ่มนักวิจัย บริการวิชาการ
* กลยุทธ์ที่ 6 สร้างเครือข่ายความร่วมมือกับภาครัฐและเอกชน หรือองค์กรชุมชนตลอดจนภาคธุรกิจ อุตสาหกรรม เพื่อเรียนรู้และสร้างความเข้มแข็งของชุมชนและสังคม

1. **ยุทธศาสตร์ที่ 4 การทำนุบำรุงศิลปวัฒนธรรม (รองคณบดีฝ่ายวิจัยฯ)**

* กลยุทธ์ที่ 1 เรียนรู้และมีส่วนร่วมในการอนุรักษ์และบำรุงศิลปะและวัฒนธรรมอันดี
* กลยุทธ์ที่ 2 ใช้ความรู้ด้านวิศวกรรม ร่วมในการทำนุบำรุงศิลปะและวัฒนธรรมกับคณะและหน่วยงานอื่น ๆ

1. **ยุทธศาสตร์ที่ 5 การพัฒนาองค์กร และบุคลากร (รองคณบดีฝ่ายบริหาร)**

* กลยุทธ์ที่ 1 พัฒนาระบบบริหารทรัพยากรบุคคล (รับเข้า-รักษาคนดี-สวัสดิการ-เกษียณอายุราชการ)
* กลยุทธ์ที่ 2 ด้านการเงิน (การจัดหารายได้นอกเหนือจากค่าธรรมเนียมการศึกษาเพิ่ม เช่น การบริการวิชาการ)
* กลยุทธ์ที่ 3 สนับสนุนอาจารย์ให้มีคุณวุฒิ และประสบการณ์ในวิชาชีพ และพัฒนาตนเอง (เชิญวิทยาการที่มีประสบการณ์มาสอน และให้อาจารย์ร่วมทำงาน/สร้างความร่วมมือในภาคเอกชน ลาไปเพิ่มพูนความรู้)
* กลยุทธ์ที่ 4 ใช้เทคโนโลยีสารสนเทศเพื่อสนับสนุนการบริหารจัดการและพัฒนาสถาบัน
* กลยุทธ์ที่ 5 การปรับปรุงภูมิทัศน์ ระบบสาธารณูปโภค
* กลยุทธ์ที่ 6 การสร้างวัฒนธรรมองค์กร อย่างมีภราดรภาพ (อยู่ร่วมกันฉันท์พี่น้อง) เพื่อการมีส่วนร่วม และเกิดความสามัคคี

1. **ยุทธศาสตร์ที่ 6 การประกันคุณภาพ (รองคณบดีฝ่ายวางแผนฯ)**

* กลยุทธ์ที่ 1 วางระบบและติดตามการประกันคุณภาพทางการศึกษา (ระดับประเทศ) ให้มีประสิทธิภาพ
* กลยุทธ์ที่ 2 ส่งเสริมกระบวนการพัฒนาระบบประกันคุณภาพไปสู่ระดับสากล เช่น TABEE

**SWOT คณะวิศวกรรมศาสตร์**

|  |  |
| --- | --- |
| **ประเด็น** | **รายการ** |
| **จุดแข็ง**  **(Strengths : S)** | 1. ได้เปรียบเชิงพื้นที่ (เป็นคณะวิศวกรรมศาสตร์ที่อยู่ในพื้นที่อีสานตอนล่างสามารถรองรับนักเรียน/ประชาชนที่ต้องการศึกษาในพื้นที่ใกล้เคียงรวมทั้งประเทศเพื่อนบ้าน) 2. บัณฑิตมีคุณลักษณะที่สามารถตอบสนองความต้องการของภาคอุตสาหกรรมได้ดี 3. คณาจารย์ส่วนใหญ่มีคุณวุฒิสูง และมีจิตสำนึกดีในการพัฒนาองค์กร 4. มีความสามารถในการให้บริการวิชาการแก่อุตสาหกรรมและชุมชน |
| **จุดอ่อน**  **(Weakness: W)** | 1. นักศึกษาแรกเข้ามีความพร้อมในการเรียนมหาวิทยาลัยน้อย 2. การเชื่อมต่อ (Connection) กับภาคอุตสาหกรรมยังมีน้อย 3. ขาดข้อมูลพื้นฐานของท้องถิ่นในการตัดสินใจ 4. บัณฑิตยังมีจุดอ่อนด้านภาษาต่างประเทศ 5. ขาดการเตรียมความพร้อมในการเข้าสู่ประชาคมอาเซียน เช่น ขาดการวิเคราะห์ตลาดแรงงาน, ขาดความเข้าใจเกี่ยวกับประชาคมเศรษฐกิจอาเซียน (ขาด Blue print สำหรับ ASEAN Economic Community-AEC) 6. ผลงานวิชาการที่ได้รับรองคุณภาพ และจำนวนผลงานที่จดอนุสิทธิบัตรหรือสิทธิบัตรมีจำนวนน้อย งานบริการวิชาการที่เสริมสร้างความเข้มแข็งของชุมชนมีปริมาณน้อยและไม่ต่อเนื่อง 7. การบูรณาการบริการวิชาการ และงานวิจัยมีจำนวนน้อย 8. บุคลากรบางหน่วยงานมีน้อย เมื่อเทียบกับปริมาณงาน 9. บุคลากรสายสนับสนุนขาดความเชี่ยวชาญเชิงลึกในการวิเคราะห์ สังเคราะห์ และใช้ IT ในการทำงาน 10. ขาดระบบสารสนเทศที่ทันสมัยในการรองรับการปฏิบัติงานของบุคลากรสายสนับสนุน และสายวิชาการ 11. นักศึกษาไม่สำเร็จการศึกษาตามเกณฑ์ 12. ขาดทิศทางที่ชัดเจนของการบริการวิชาการและการวิจัย 13. ขาดการประชาสัมพันธ์การดำเนินงานของคณะ ต่อสังคมและชุมชน |
| **โอกาส**  **(Opportunities: O)** | 1. เครือข่ายของบัณฑิตในภาคอุตสาหกรรมมีความเข้มแข็งมากขึ้น 2. มีพื้นที่ว่างเชิงยุทธศาสตร์สำหรับการพัฒนาอีกมาก 3. กรอบแผนอุดมศึกษา 15 ปี เอื้ออำนวยต่อการขยายโอกาสทางการศึกษาทั้งในระดับปริญญาตรี และบัณฑิตศึกษา 4. มีนโยบาย ASEAN Economic Community-AEC เป็นตัวกระตุ้นในการพัฒนาคณะ |
| **อุปสรรค**  **(Threat: T)** | 1. การแข่งขันระหว่างสถาบันการศึกษาทั้งในระดับมหาวิทยาลัย และสายวิชาชีพมีสูง 2. จำนวนเงินงบประมาณลดลง 3. ค่านิยมของสังคมในการเข้าเรียนในสถาบันเก่าแก่ 4. ระเบียบ ข้อบังคับของมหาวิทยาลัยไม่เอื้อต่อการวิจัย การให้บริการวิชาการ และการทำนุบำรุงฯ อย่างคล่องตัว 5. นักศึกษายากจน ทำให้ส่งผลกระทบต่อการเรียน 6. จำนวนประชากรในวัยเรียนลดลง 7. ระเบียบ ข้อบังคับของมหาวิทยาลัยมีความยุ่งยาก ทำให้เสียเวลาในการทำงานและใช้ทรัพยากรบุคคลสายสนับสนุนเพิ่มขึ้น 8. มีต้นทุนพลังงานสูงขึ้น |